- ეს მათი საქმეა. ვფიქრობ, ამ ძალას აქვს საკმარისი პოლიტიკური გამოცდილება და რესურსი, რომ სწორად ჩამოაყალიბოს ხედვა და საკუთარ თუ სხვის ნაკლოვანებებზე ზომიერად ილაპარაკონ. ამას ისინი აქამდეც ახერხებდნენ. მიუხედავად პრინციპებისა, არის საკითხები, რაზეც მოსაზრების გამოთქმასაც ზოგჯერ დუმილი სჯობია. მაგალითად შეგვიძლია მოვიყვანოთ ოჯახის განმარტების თაობაზე საკონსტიტუციო ცვლილებების ინიციატივა, რომელსაც საზოგადოებამ მხარი დაუჭირა. პარტია "ქართული ოცნება" ამ საკითხით აშკარად ცდილობს ქულების მიწერას და თუ რესპუბლიკელები საკუთარი პოზიციის დაფიქსირებისგან თავს შეიკავებენ, ეს მათ უფრო წაადგებათ. მე მათი გონიერების იმედი მაქვს და ამიტომაც მგონია, რომ დესტრუქციულ მოქმედებებს პარლამენტში არ უნდა ველოდეთ.